**Til foreldre i Stavangerskolen,**

*«Opplæringa i skole skal, i samarbeid og forståing med heimen, opne dører mot verda og framtida og gi elevane historisk og kulturell innsikt og forankring»*

Samarbeid mellom hjem og skole forbedrer elevenes motivasjon og læring. Alle foreldre ønsker en positiv utvikling for barna sine og skolen er en av de viktigste medspillerne vi har for å oppnå dette.

**«KFU er et samordnende og koordinerende organ for FAU ved grunnskolen i Stavanger. KFU arbeider for å øke forståelsen og bedre samarbeidet mellom hjem og skole»**

Skolene er representert i KFU via FAU. Styret har en representant (+vara) fra hver bydel i tillegg til leder. KFU er et bindeledd mellom skolene i Stavanger og byens sentrale organer. KFU har månedlige møter med Skolesjefen i Stavanger og politikerne og har fast representant i Kommunalstyret for oppvekst.

KFU skal være høringsinstans for saker som angår Stavangerskolen og representerer alle foreldre med barn i grunnskolen.

KFU skal drive informasjonsarbeid og ideskaping, og bidra til erfaringsutveksling og foreldresamarbeid mellom grunnskolene i kommunen

Vi skal legge til rette for økt foreldreengasjement, og arbeide for at foreldrerepresentantene skal få opplæring slik at de kan ivareta sine oppgaver på den enkelte skole best mulig.

* KFU tilby kurs for foreldre og ansatte i skolen om hjem-skolesamarbeid. Kurset inkluderer forståelse for mandat i det enkelte verv ved skolene i Stavanger. Ta kontakt med KFU dersom du ønsker en gjennomgang på din skole.

I 2016 ble det vedtatt av politikerne at Stavanger skulle ha et eget Mobbeombud. Dette ble lagt inn i KFU, men vi har organisert det som et eget prosjekt. Dere vil motta mer informasjon om Mobbeombudet i nærmeste fremtid.

Det er mye spennende arbeid for Foreldre i Stavangerskolen.

Ta kontakt for spørsmål, rådgivning eller annet.

For mer informasjon; [www.minskole.no/kfu](http://www.minskole.no/kfu) og **følg oss på facebook!**

*[](http://www.google.no/url?sa=i&rct=j&q=&esrc=s&source=images&cd=&cad=rja&uact=8&ved=0CAcQjRw&url=http://www.minskole.no/minskole/presteheia/pilot.nsf/vIndexAll?Opennavigator&ei=5_jyVIWhL4XUOYWIgIAH&bvm=bv.87269000,d.bGQ&psig=AFQjCNGZFubDWbDqNPKgAMLSBHf_f1aPtg&ust=1425295889229359)*Med vennlig hilsen  
Kommunalt Foreldreutvalg  
Ingunn Rimereit  
Leder